डर्बी: भारत की पुरुष क्रिकेट टीम को आईसीसी चैंपियंस ट्रॉफी में भले ही पाकिस्तान के हाथों शिकस्त झेलनी पड़ी हो, लेकिन महिला क्रिकेट टीम ने धमाकेदार प्रदर्शन करते हुए वर्ल्ड कप में पाकिस्तान को धूल चटा दी. रविवार को खेले गए दो मैचों में जहां एक ओर विंडीज की धरती पर विराट कोहली की कप्तानी वाली पुरुष क्रिकेट टीम छोटा लक्ष्य ही हासिल नहीं कर पाई, वहीं महिला टीम ने अपने छोटे लक्ष्य का खूबसूरती से बचाव कर लिया. भारत ने पाकिस्तान के सामने 170 रनों का मामूली लक्ष्य रखा था और फिर पाकिस्तान को 100 रन के भीतर ही ढेर कर दिया. टीम इंडिया की कप्तान मिताली राज का आत्मविश्वास तो देखिए, उन्होंने कहा है कि छोटे लक्ष्य के बावजूद उनको पता था कि पाक टीम नहीं टिक पाएगी... जानिए कैसे...